ഈ സമയത്ത് അനന്ത് ലക്ഷ്മൺ രഹസ്യ വിപ്ലവ ഗ്രൂപ്പിലെ അംഗങ്ങളുമായി സമ്പർക്കം പുലർത്തി. അവരുടെ പ്രവൃത്തിയിൽ അദ്ദേഹം ആകൃഷ്ടനായി. അക്കാലത്ത് ഇന്ത്യയിലും മഹാരാഷ്ട്ര(സെന്റ്രൽ പ്രൊവിൻസ്) യിലും ബ്രിട്ടീഷ് വിരുദ്ധ വികാരം അലയടിച്ചിരുന്നു. സവർക്കർ സഹോദരങ്ങൾ നടത്തിയ വിപ്ലവ സംഘടനയായ അഭിനവ് ഭാരത് സൊസൈറ്റിയുടെ പ്രവർത്തനങ്ങൾ നാസികിൽ നടന്നിരുന്നു. വിനായക് ദാമോദർ സാവർക്കറുടെ മുതിർന്ന സഹോദരൻ ബാബാറാവു സാവർക്കറുടെ നേതൃത്വത്തിൽ നാസിക് പരിസരത്ത് നിരവധി ചെറിയ വിപ്ലവ സംഘടനകൾ സ്ഥാപിക്കപ്പെട്ടു. അണ്ണാ കാർവെ എന്നറിയപ്പെട്ട കൃഷ്ണാജി ഗോപാൽ കർവെ, നാസികിൽ അത്തരമൊരു രഹസ്യസംഘത്തെ രൂപീകരിച്ചു. അണ്ണാ കാർവെ ഒരു ചെറുപ്പക്കാരനായ അഭിഭാഷകനായിരുന്നു. തന്റെ മാതൃഭൂമിക്ക് വേണ്ടി എന്തെങ്കിലും ചെയ്യാൻ അയാൾ ആഗ്രഹിച്ചിരുന്നു. ജാക്ക്സൺ കൊലപാതകത്തിലെ മുഖ്യപ്രതികളിലൊരാളായ വിനയ്ക്ക് നാരായൺ ദേശ്പാണ്ഡെയായിരുന്നു ഈ രഹസ്യസംഘത്തിലെ മറ്റൊരു അംഗം. അദ്ദേഹം നാസിക്കിലെ പഞ്ചവടിയിലുള്ള ഒരു ഇംഗ്ലീഷ് മീഡിയം സ്കൂളിലെ അദ്ധ്യാപകനായിരുന്നു.

ചലച്ചിത്രം
രാഷ്ട്രീയത്തിൽ
ആദ്യകാലജീവിതം
വധശിക്ഷ